Տների նախագծմամբ և կառուցմամբ զբաղվող «Վիլլաշին» ընկերությունը հիմնադրվել է 1998 թվականին: Այն իր գործունեության 18 տարիների ընթացքում, Հայաստանի ողջ տարածքում կառուցել է բազմաթիվ քոթեջներ, բնակելի և հասարակական շենքեր, բիզնես կենտրոններ և շարունակում է շինարարական ոլորտում իր ակտիվ գործունեությունը: «Վիլլաշին» ընկերությունը իր ակտիվ և նշանակալի մասնակցությունն ունեցավ վերջերս Երևանում կայացած «Արտադրված է Հայաստանում» EXPO-ին: Ընկերության կողմից ներկայացված նորարարական առաջարկներն ու նախագծերը մեծ հետաքրքրություն առաջացրեցին հանրության շրջանում: Ավանդական շինարարության լավագույն ավանդույթները պահպանելու հետ մեկտեղ «Վիլլաշին» ընկերությունը ձգտում է ժամանակին համընթաց քայլել և մշակում է նորանոր շինարարական տեխնոլոգիաներ և մեթոդներ՝ կառուցման պրոցեսը կատարելագործելու, այն ավելի մատչելի ու արագ դարձնելու համար: Ընկերության կողմից Հայաստան է ներմուծվել` զարգացած երկրներում մեծ տարածում գտած, թեթև մետաղական կարկասներով շինությունների կառուցման տեխնոլոգիան: «Վիլլաշինի» մասնագետների կողմից մշակվել և հաջողությամբ կիրառվում է «LFBT» (Light Frame Building Technologies) նախագիծը, որի կարգախոսն է «Մեկ տուն` մեկ ամսում»: Նախագիծը զգալիորեն արագացնում է շինարարության պրոցեսը և հնարավորություն է տալիս սեղմ ժամանակում և հնարավորինս մատչելի գներով տարատեսակ շինություններ կառուցել: Ընկերության կառուցած բազմաթիվ շինությունները նրա պրոֆեսիոնալիզմի վառ ապացույցն են: Դրանք հասցրել են ապացուցել իրենց դիմացկունությունն ու կայունությունը և շարունակում են հաջողությամբ ծառայել պատվիրատուներին: